****

**Jekk jogħġbok ikkunsidra dan li ġej MATUL  
il-proċess ta’ reklutaġġ minn barra l-pajjiż**

| Passi | **Azzjonijiet** | |
| --- | --- | --- |
| **1** | L-ewwel passi | Għamilt ir-riċerka tiegħek, għamilt pjan u lest biex tirrekluta fl-Ewropa – iżda kif tibda? L-ewwel nett, tħarisx lil hinn mill-EURES (Il-Portal Ewropew dwar il-Mobilità fix-Xogħol) – għandna l-informazzjoni kollha biex ngħinuk tirreklama l-pożizzjoni vakanti tiegħek u tibda tfittxija għall-kandidati... |
| **2** | **Notifika ta’ pożizzjoni vakanti** | Biex tirreklama l-pożizzjoni vakanti tiegħek fuq il-portal tal-EURES trid l-ewwel nett tpoġġiha mas-servizz lokali tiegħek tal-impjiegi (jekk jogħġbok irreferi għal-link *“Kif tirreklama pożizzjoni vakanti”* fuq il-portal tal-EURES). |
| **3** | **Tiftix tas-CV tal-EURES** | L-EURES għandu bażi ta’ *data* ta’ 260 000+ persuna li qed ifittxu impjieg barra minn pajjiżhom. Irreġistra llum għal CV-Online (jekk jogħġbok irreferi għall-faċilità ta’ *“Tiftix tas-CV”*). Hija ħafifa u faċli biex tużaha. |
| **4** | **Kalendarju tal-Avvenimenti tal-EURES** | L-EURES jelenka avvenimenti ewlenin organizzati mill-membri tiegħu. Uża l-kalendarju biex issir taf id-dettalji tal-avvenimenti ta’ reklutaġġ li qed iseħħu fl-Ewropa kollha. |
| **5** | **Sensibilizzazzjoni kulturali** | Issa li taf fejn tixtieq tirrekluta, kun ċert li tirriċerka l-pajjiż li qed timmira għalih. Pereżempju, tista’ ssib li l-jum li fih tixtieq tirrekluta barra l-pajjiż huwa btala nazzjonali kbira. |
| **6** | **Preżentazzjoni tal-kumpanija** | Ikkunsidra li tħejji preżentazzjoni għall-kandidati li tippromwovi l-kumpanija u tiddeskrivi l-appoġġ ta’ rilokazzjoni disponibbli. Forsi tista’ tittraduċiha u tqegħedha fuq is-sit web tiegħek? |
| **7** | **Ftehimiet fil-Livell tas-Servizz** | Jekk qed tirrekluta bl-għajnuna ta’ parti terza, kun ċert li tiddeskrivi r-responsabbiltajiet u l-impenji ta’ xulxin, jew kuntrattwalment jew permezz ta’ Ftehim dwar il-Livell ta’ Servizz. |
| **8** | **Parteċipazzjoni f’fieri tal-impjiegi tal-EURES barra mill-pajjiż** | Jekk int interessat li tirrekluta diversi ħaddiema, tista’ tikkunsidra l-possibbiltà li tattendi fieri tal-impjiegi tal-EURES barra mill-pajjiż fil-pajjiżi taż-ŻEE fejn hija disponibbli l-forza tax-xogħol meħtieġa. Jekk jogħġbok iċċekkja mal-konsulent lokali tiegħek tal-EURES il-possibbiltajiet eżistenti u aktar dettalji dwar l-appoġġ/l-arranġamenti għall-parteċipazzjoni. |
| **9** | **Verifika tar-referenzi** | Ir-referenzi tas-CV huma importanti iżda tassumix li r-riċevent se jkun jista’ jitkellem jew jikkorrispondi miegħek bil-lingwa nattiva tiegħek. Tingħata tweġiba aħjar jekk tikteb lill-eks impjegaturi tal-kandidat bil-lingwa tagħhom stess. |
| **10** | **Testimonjanza tal-impjegati** | Staqsi lill-ħaddiema eżistenti tiegħek x’inhuma l-aħjar affarijiet dwar il-ħidma miegħek. Uża studji ta’ każijiet biex tagħti l-ħajja lill-opportunitajiet ta’ xogħol tiegħek u involvi l-ħaddiema migranti integrati b’suċċess jekk ikun possibbli. |
| **11** | **Assistenza għar-rilokazzjoni** | Kumpanija li tinvesti fin-nies tagħha tiggwadanja permezz ta’ produttività akbar. Ivvaluta kemm hija disponibbli assistenza għar-rilokazzjoni għall-impjegat il-ġdid tiegħek. Inti kif tixtieq tiġi ttrattat? |
| **12** | **Evalwazzjoni** | Kun ċert li tiġbor feedback mis-sieħeb tar-reklutaġġ tiegħek u mill-kandidati. Dan se jgħin biex jiġu vvalutati l-punti b’saħħithom u d-dgħufijiet tal-proġett u biex titjieb l-attività futura ta’ reklutaġġ barra mill-pajjiż. Barra minn hekk, tinsiex tagħti feedback lill-kandidati tiegħek u lis-sħab tar-reklutaġġ. |